VSA beskuldig Sjina van verontregting | Die Vryburger
Die Amerikaanse Visepresident, Mike Pence het Sjina daarvan beskuldig dat hy die "regte en vryhede" van die Hong Kong inwoners inkort en beperk.
Die Visepresident sê die Westerlinge in die stad word ook benadeel met Beijing se beperkings op die vryheid van spraak, wat in lyn gebring word met wat in Sjina toegepas word.
In 'n belangrike beleid toespraak oor Sjina het Pence ook verwys na Beijing wat optree asof daar nie 'n handelsoorlog is wat beëindig moet word tussen die twee moondhede nie.
Hy sê die VSA wil nie konfrontasie soek met een van sy belangrikste handelsvennote nie, maar het daarop gewys dat Sjina se verhouding met Taiwan en sy optrede teen die pro-demokrate van Hong Kong, veel te wens oorlaat.
"Hong Kong is 'n lewende voorbeeld van wat kan gebeur wanneer Sjina die vryheid inperk, en dit is duidelik dat Sjina in die laaste paar jaar sy invloed uitgebrei het in die stad".
Die Visepresident sê die VSA staan by die pro-demokratiese inwoners van Hong Kong waarvan miljoene hulle ontevredenheid na die state van Hong Kong geneem het en suksesvolle verset aksies gehad het in die afgelope vier maande.
Samsung baas in hof oor omkopery
'n Regter van Suid-Korea het oor die Samsung Groep se hoof, Jay Y. Leë, se omkoop skandaal gesê wat ook al die finale beslissing van die hof mag wees, die beskuldigde sy lot moet aanvaar.
Die ondervoorsitter van Samsung het in die Hooggeregshof van die Suid-Koreaanse hoofstad Seoul verskyn op aanklag van korrupsie, omkopery en bedrog.
Die hof het besluit op 'n herverhoor nadat nuwe inligting bekom is wat 'n verandering in die straf kan beteken wat in 2017 opgelê is.
Die vorige hofbeslissing het die senior beampte 'n 30 maande opgeskorte tronkstraf opgelê vir gunsies wat aangegaan is met die vorige president, Park Geun-hye van Suid-Korea.